Natten til torsdag fik Nordjylland Politi en anmeldelse om indbrud på Flintevej i Aalborg. På overvågningskameraer fra området kunne politiet se to mænd stikke af fra gerningsstedet på hver sin cykel. Det oplyser vagtchef hos Nordjyllands Politi, Henrik Beck. Politiet ledte efter mændene med hunde, og det var en stor succes. Man fandt nemlig frem til en af mændene, som blev stoppet, fordi en politihund satte efter ham, Bagefter snusede hunden sig frem til den anden formodede gerningsmand, som havde gemt sig i noget bevoksning. De to mænd kommer fra Litauen og er henholdsvis 21 og 29 år. Muligvis har de begået indbrud flere steder, da de havde ting på sig, som der ikke rigtig kunne gøres rede for. Politiet er nu ved at undersøge sagen.

Referat:
To tyve blev taget kort efter et indbrud, fordi en vaks hund satte efter dem.